
LICA: 


Sva prava, naročito pravo 
prikazivanja, pridržana. 
Mjesta, označena znako¬ 
vima { }, mogu se kod 

prikazivanja ispustiti. 


LEOPOLD I., car austrijski i njemački; 

GROF PETAR ŠUBIĆ-ZRINSKI, hrvatski ban; 

KNEZ FRAN KRSTO FRANKOPAN, njegov šurjak 
KNEZ WENZEL LOBKOWITZ, prvi ministar carev; 
BARUN PAVAO HOCHER, državni kancelar; 
KRISTOFOR ABELE, prokurator komore; 

O. OTON MULLER, carev ispovjednik; 

DVORSKI MARŠAL. 

SUCI. VOJNICI. NAROD. SLUGE. 


Dogadja se u sudnici Bečkog Novog Mjesta koncem 
travnja godine 1671 . 



„Zrinski i Frankopani 
podavljeni su, a sav njihov 
greh biaše, da biahu bogati 
i da Ijubiahu svoju domo - 
vinu i njezinu slobodu". 

Dr. Ante Starčević (U 
saborskom govoru od 27. 
veljače g. 1866.) 


ČIN JEDINI 

Svodovita mala sudnica — prema savremenom bakrorezu 
K. Meyssensa — s velikim prozorom četverouglastih okanaca 
straga, a ovamo naprijed s crnim zavjesama, ispred kojih je hodnik 
lijevo i desno. Isprva su zavjese napola sklopljene, a kad se sasvim 
rastvore, vidi se slijeva četverouglast priprost stolić, prekrit crnini 
suknom gotovo do tala, a na njem pergamene, knjige, papiri, 
mastionik s posipalom i s guščjim perima, dok je zdesna u uglu 
prislonjeno klecalo s raspelom i s dvjema svijećama, koje slabo 
gore. U niši desne stijene mala ulazna hrastova vrata; nekoliko 
stolaca uza stijenu. 

Travanjsko kišovito pooodne g. 1671. uz slabo sijevanje u 
daljini. 

1. PRIZOR 

Hocher. Abele. Frankopan. Suci delegiranog suda. 

Dvorski maršal. Vojnici. Sluge. 

Po hodniku su s desne i lijeve strane zavjesa poredani voj¬ 
nici s helebardima ili s mačem prebačenim preko ramena, a dvojica 
i s puškama, podbočenima rašljastim potpornjem o zemlju (prema 
bakrorezima). Ispred njih je dvorski maršal zavirujući kroz 
zavjese i osluškujući. 

Iza zavjesa je buka i vika najprije nerazumljivih glasova, 
isprekidanih zvukom sitnog zvonca; začas prelazi u graju, iz koje viče: 

Frankopan: To je inkvizicija! To su sofizmi..! Makia- 
velizam . . ! Šikaniranje! 

Suci (u isto vrijeme): Aa ! Scandalus ! . . Arogancija ! . . 
Scandalus ! . . U zatvor! 

Hocher (zvoneći): Ali mir! Umirite se! .. (nadvikujući) 
Nek se umiri Frangepanus! 

Frankopan (vičući): Knez Frankopan! Knez! 

(Graja se malo stišala). 

Hocher: Marchese Frangepanus radio je sve u ime 
Zrinskoga.. . nomine Zrinii. To je utvrdio sam grof 
Zrinski. 

Frankopan: Nije istina! Ne može biti istina! 

Abele: Zrinski svaljuje sve na vaša ledja. 

Frankopan: To je laž! Vi falzificirate banove riječi, 
samo da nas uhvatite. Služite se mistifikacijom. Sramota! 
Infamija! 

(Graja i zvonjenje. Glasovi* sudaca: „Scandalus! 
Arogancija! Impertinencija!.. Nek se vodi natrag u zatvor!« 
izmiješani s protestima Frankopanovim: „Infamija! 
Mistifikacija!") 

Hocher: A zar je mistifikacija list grofa Zrinskoga 
knezu Frangepanu od 21. marta sedamdesete godine? 

Frankopan (vičući): Nikad ga nijesam primio. Vi ste 
ga valjda uhvatili ili falzificirali. Ne znam ga i ne odgo¬ 
varam za nj. 

Abele: A za list kapetanu Csolnicsu? fe li i to falzi- 
fikat ? 

Hocher: Je li i to mistifikacija? Tu zovete grofa 
Zrinskoga glavarom rebelije, caput . . . 

Frankopan: Nije istina! Vi ne umijete hrvatski. To je 
krivo prevedeno. Ja ga zovem svojim poglavarom, 
glavarom zemlje; tako se zovu hrvatski banovi! 


Hocher: A Zrinski je vas nazvao svojim direktorom. 

(Glasovi i smijeh sudaca: „Director rebellionis! . .. 
perduellionis! Veleizdajnik!«) 

Frankopan: (bijesno). Prestanite, per l’amor di dio! 
Prestanite! Tko ste vi? Šta ste vi? — Vi .. . 

Hocher : Kraljevski sud! Nepristrani iudicium dele- 
gatum izabran milošću Njegova Veličanstva a po zakonu 
cara Ferdinanda! 

Frankopan: (uzdignuto). Vi ste austrijski sud! 
Plemiću Frankopanu može da sudi samo hrvatski i ugarski 
sabor — da sabor! 

(Buka. Glasovi: „Ohol . .. Hm!« Ruganje. Zvonce. Tišina.) 

Abele: Marchese Frangepanus austrijski je komornik 
i pripadnik, koji je bunio austrijske zemlje . . . 

Frankopan: (naglo). Kakove bune? . . Koga smo mi 
bunili? Bune ste konstruirali vi po nalogu ministara 
da, da vas dvojica: kancelar Hocher i prokurator Abele! 

_ a ovi tu naivni ljudi nemaju ni pojma o tom procesu. 

Oni su vaša štafaža, picti masculi! 

(Graja povrijedjenosti. Zvonjenje.) 

Hocher: (oštro i svečano). Nek se moderira comes 
Frangepanus; 

Frankopan : Da, vi ste postavljeni naši klevetnici, 
machiaveliste, a oni su vaše namještene lutke, marionette! 

(Velika buka i graja sa zvonjenjem. Glasovi 
sudaca: »Impertinencija. Uvreda suda. Scandalus! Otpustite 
ga!" i glas Frankopanov »Marionette!") 

Hocher: (zvoneći). Zabranjujem markezu Frangepanu 
i jednu riječ više. Inače će smjesta natrag u zatvor!.. 

(Nagla tišina, u koju teško i muklo upadaju iz dvorišta, kao 
da su iz podzemlja, udarci malja o klade. Maršal, koji je po¬ 
katkad i jače za rasprave odguravao zavjese, i davao neke zna- 
kove, kao da zove, sad se povuče malo desno, da načini mjesta 
dvojici sudaca, koji su nešto više rastvorili zavjesu i izišli 
uzrujano ponavljajući: „Kakova arogancija? Kakav scandalus!", 
ali opazivši dvorskog maršala naglo se ustave i poklone.) 

Maršal: (sucima). Molim, da mi dominationes oprezno 
zovnu ovamo gospodina prokuratora Abele-a. Želim snjim 
govoriti u ime Njegova Veličanstva. 

Dva suca: (poklone se). Na službu, excellentissime! 
(Odu unutra). 

Maršal (jednomu vojniku sasvim desno): Nek sluge 
donesu ovamo od tajnog vijeća jednu stolicu za Njegovo 
Veličanstvo! 

(Vojnik krajnji otide desno, a u isti se čas kroz zavjese 
pojavi Abele). 

Abele (rukujući se s maršalom) : Reverentia ! Zar će 
uistinu Njegovo Veličanstvo lično — in persona — ovamo 
na sud ? 

Maršal: Da, ali incognito: samo u pratnji patra Miil- 
lera. U svojoj velikoj klemenciji i težnji za pravednošću 
hoće uzvišeni vladar, prije nego potpiše osudu, da se sam, 
na vlastite previšnje oči, iz neposredne blizine, ex autho- 
psia, uvjeri o držanju optuženika, i da iskuša svoju savjest, 
koja je još uvijek sklona pomilovanju . . . 

Abele: Budu li ti ljudi, koji sigurno računaju na 
carsku milost, i dalje arogantni i impertinentni kao dosad 
— i kao malo prije Frangepan — onda su već sami sebi 
unaprijed potpisali smrtnu osudu. Žao mi je mladog 


Frangepana: plane kao vatra, a onda je opet potišten kao 
pepeo i žali sve. Prava pjesnička natura! 

(Sluge dvije donose zdesna carevu stolicu i postavljaju je 
na znak maršalov desno od zavjesa između vojnika. Udarci su 
malja iz dvorišta češći.) 

Maršal: Njegovo Veličanstvo želi, da ovo posljednje 
preslušanje obavite po planu i redu procesa, a ono će 
ovdje tek iz prikrajka neopaženo asistirati, ne uplećući se 
ništa . . . 

Abele: Kancelar Hocher ima još — pro forma — 
da stavi neke glavnije interrogationes, a ja ću onda rea- 
sumirati optužnicu i predložiti konačni votum za osudu : 
sad Frangepanu a odmah zatim Zrinskomu. 

Maršal: Minister praeses knez Lobkowitz informiran 
je o svemu i nalazi se u tajnom vijeću, koje će odmah 
uzeti u pretres obje osude. Njegovo Veličanstvo po mini- 
strovu savjetu želi, da se stvar danas dovrši. I onako se 
vuče u beskraj . . . 

Abele: Ja ću oprezno obavijestiti gospodina kancelara 
i suce o dolasku Njegova Veličanstva, a gospodin maršal 
nek mi u onaj čas dade znak — 

Maršal: Čim čujete bubnjanje straže, znat ćete, da su 
konjanici careve garde prispjeli. 

Abele: Hvala! A šta to u dvorištu zabijaju? Zar već 
praeparationes za — stratište ? 

Maršal: Da, to je minister Lobko\vitz naredio, da se 
umiri svjetina Bečkog Novog Mjesta, koja očekuje sigurno 
proglašenje smrtne osude — a u posljednji čas može 
dakako stignuti perdon i pomilovanje. U tom bi slučaju 

još više sinula neizmjerna dobrota i clementia uzvišenog 
cezara. 

Abele: Recite mi ; maršale, iskreno, da li bi Njegovo 
Veličanstvo bilo jako osupnuto, ako bi odsuda bila smrtna. 
— Ja naime kao procurator u svom votumu predlažem 
smrt za obojicu . . . 

Maršal: Ne znam, kako je sad, ali dok su još obadva 
rebela bila dolje u Hrvatskoj — kad ih još nismo ni imali 
u rukama — pisalo je Njegovo Veličanstvo španjolskomu 
poslaniku — ja sam u konceptu čitao ipsissima verba: 
„Naučit ćemo ih već mores i tako ih udariti po prstima, 
da će im glave otpasti!" No to je bilo u prvoj furiji. . . 

Abele: Razumijem: „glave otpasti". Onda mogu mirno 
predložiti smrt. 

Maršal: Ministru Lobkowitzu ne bi bilo krivo — 
premda, što se tiče grofa Zriny-a, Njegovo Veličanstvo 
koleba i još uvijek. . . 

(Otraga zvonjenje.) 

Abele: E, ad loca! Na posao! (Pokloni se maršalu, 
raskrije zavjese sasvim i ode na mjesto šapćući nešto Ho- 
cheru, a onda i ostalim sucima). 

Sad se ukazala potpuno slika „nepristranog suda* u uskoj 
i niskoj sobici s velikim prozorom, kroz koji se — kad zabljesne 
bljesak — razabiru zgrade državnih tamnica i ureda oko dvorišta, 
na kojem se podiže podij okružen hrpama ljudi i vojske. H o- 
cher stoji iza stola premećući i redajući spise. Suci su, njih 
deset, uokrug po cijeloj sobi, stariji ljudi u dugim crnim odorama, 
sjedeći i stojeći. Frankopaa u tamnoj odjeći, bez mača i kal- 
paka, nemirno sjedi na stolici sasvim sprijeda, okrenut natrag 
prema sucima. — Maršal je još više odgrnuo zavjesu, sakrio 
bolje stolicu izmedju vojnika i stao kraj nje gledeći u sudnicu. 


Hocher (opet pozvoni mirno): Proces se nastavlja. 

Frankopan (skoci sa stolice kazujući izmučeni profil 
svog lica, s nešto većim i zapuštenim brkom): Ta svršite 
ga već jednom za Boga miloga! 

Hocher: Sigurno bi već završen bio, kad bi gospodin 
markez moderirao svoj južnjački temperamenat. 

Frankopan (upada): I kad me gospoda ne bi tako 
inkvizitorski eksaminirala mučeći me kao vrag grešnu dušu! 

(Gibanje kod sudaca.) 

Hocher: Ne vrijedjajte „nepristrani sud", jer inače 
ćemo vas dati ukloniti i suditi „in contumaciam". 

Frankopan: Zašto mi se krivo podmeću tudje riječi, 
samo da se navedem na tanak led i da svjedočim protiv 
svoga gospodina bana? 

Hocher: To su argumenta iz istražnih spisa grofa 
Zrinskoga i preslušanog konjušnika Laana, iz kojih pro¬ 
izlazi jasno kao sunce, da ste vi bili glavni executor re- 
belije lanjskog proljeća, id est: provodili ste u djelo ideas 
grofa Zrinskoga. Vi ste kao njegov director — id est 
njegov factotum i kao neki „Stellvertreter"—bili upućeni 
u sve tajne intencije i makinacije, traktacije i opasne ko¬ 
njunkture grofa Zrinskoga; vi ste imali njegove carte 
bianche J s vlastoručnim potpisom, koje ste šiljali pogra¬ 
ničnim bašama, kupili ste vojsku protiv cara, držali skup¬ 
štine u Zagrebu i okolici, napadali carske čete, proviant 
— et caetera, et caetera — a sve u ime svoga glavara.. 
nomine Zrinii .. .! (Razdaje sucima ceduljice ). To su te 
carte bianche, kojima je realiter ac legaliter počinjena ve¬ 
leizdaja. 

Frankopan ( zapao u smijeh još prije): Ha, ha ! — 
Ha, ha! I to su vaša argumenta! Te male ceduljice! Ta 
to su mi bile vjerodajnice banove za obranu naših imanja 
od vaših generala, koji su nomine Caesaris zabadali svoje 
srpove u naše žetve — samo da nas izazovu, ali mi smo 
se klonili sukoba i radije gledali ruine naših gradova, nego 
li da budemo veleizdajnici i da dignemo ruku na carsku 
vojsku. Ne, nismo mi rebeli, mi smo svojevoljno pošli 
do svog cara u Beč. 

Hocher (a rugu): Svojevoljno ili carskom vojskom 
prisiljeni?! 

Abele: Opkoljeni ste bili u Csakaturnu! 

(Veselo raspoloženje kod sudaca: „Nolentes 
volentes! Aus der Noth Tugend!") 

Frankopan: Mogli smo potjerati generala Spankau-a, 
a mogli smo i u Magjarsku, kamo su nam sami konji 
krećući desno htjeli, ali mi smo se držali careva pisma i 
pokorili se, a po proklamaciji carskoj od marta lanjske godine 
perdonira se svatko, tko se sam javi. Ergo! 

Abele: Da, da, ali vi onda niste još za proklamaciju 
znali, ergo se niste po njoj predali! 

(Odobravanje kod sudaca: »Bravo! Valde bene !") 

Frankopan: To su sofizmi, a fakat je, da smo mi 
došli, i treba da nas nakon tamnovanja i muka naših 
otpustite našim domovima, iako ste ih razmetnuli. Ne 
tražim ja više ni tounjske kapetanije ni instalacije u Senju, 
već dajte mi makar jedan grad naše familije, Kraljevicu 
moju i ono plavo more, preko kojeg mi je pobjegla u 
Italiju žena s djetetom, orobljena od vaših četa. Slobodu 


mi dajte! Postupajte sa mnom kao s plemićem i s čovjekom, 
a ne maltretirajte me zatvorima i istragama! 

Hocher: Kao plemić ste i dosad bili traktirani. Vaš 
je zatvor bio custodia conveniens .. . 

(Napolju bubnjanje i žamor svjetine. Poslije udaranje malja. 
Abele je dao znak Hocheru i sucima; svi su uzeli poseban, strogi 
stav. Maršal je pošao desno.) 

Frankopan (sve nemirniji) : Šta je to ? Zar ste opet 
turili u svjetinu vijest, da kanimo pobjeći, samo da nas u 
još dublje podrume zabijete ili da nas— (Naglo). A šta 
to tako teško udara? .. Ah, (vikne) stratište? (Klone na 
stolac). Ili mi dolaze tamničke halucinacije? I zašto ste 
svi ustali? (Ustane). Šta je ovo? .. Smrtna osuda? Zašto 
šutite? . . Govorite! . . Posljedni sud? 

Hocher (mirno i prijazno): Umirite se, gospodine 
markeže. Jest, ovo je posljednji sud u vašoj stvari. Vi 
ćete još odgovoriti na neke moje interrogationes, gospodin 
' će procurator iznesti votum i sud će suditi. Po osobitoj 
milosti Njegova Veličanstva ta će osuda ići pred tajno 
vijeće gospode ministara na aprobaciju, a onda će istom 
Njegovo Veličanstvo kao vrhovni sudac plemića izreći 
svoju posljednju riječ! To je red i status vanrednog 
procesa i tomu treba da se podvrgnete! 

Frankopan: Dobro, dobro! Samo svršite već jednom 
te muke na duši i na tijelu! 

(Zdesna su sprijeda ušli car Leopold i pater M ii 11 e r, 
obadvojica u kišnim kabanicama s kukuljicama, tako da im se 
isprva samo lice razabire. Maršal ih je dočekao i kako je već 
udesio stolicu, car će na nju poslije i sjesti. Zasad još iz pri¬ 
krajka stojeći motri sudnicu.) 

2. PRIZOR. 

Prijašnji. Car i Miiller. 

Abele: Ako ste još što dosad zatajivali, priznajte sve 
— ne kolorirajte izlikama, već govorite po istini, da stečete 
milost Njegova Veličanstva! 

Hocher (uzeo papire): Gospodine markeže! Dva su 
pisma, koja vas najviše terete. Jedno je vašemu kapetanu 
Csolnicsu, u kojem već 9. marta lanjske godine otvoreno 
govorite, kako ćete s grofom Zrinskim što prije podići 
bunu, kako već oružate svoje ljude, kako ćete i do bosan¬ 
skog baše, da pomiješate kape s čalmama protiv šešira naših 
četa, koje nazivate cifrakima i plundrašima. Govorite, kako 
ćete rado na se uzeti to breme protiv kukavnih Nijemaca 
i službu turskog cara i naročito spominjete riječ insurgere, 
u hrvatskom originalu „insurgovat". Po tom je kao sunce 
jasno, da ste vi već prije znali za rebeliju i u njoj koope¬ 
rirali, a ne da ste u tu bunu istom kasnije zapali kao 
Pontius u Credo — kako iz vaših pismenih obrana izlazi. 

Frankopan: Molim, da se ne govori o rebeliji nego 
o banovu i o mojemu nezadovoljstvu zbog ličnog prete- 
riranja i zapuštanja zemlje. Prava je riječ: naša obrana, a 
što sam kapetanu napisao, da ćemo »insurgovat", htio sam 
ga samo ohrabriti ... (u neprilici) . .. 

Abele: A uvrede protiv cijele naše germanske nacije? 

Frankopan: Pa i to je zbog boljeg razumijevanja — 
premda priznajem, da mi se pero malo zaletilo. Ali što 
me s tim mučite ?! To su acta ali nisu facta! 

Abele: Scripta manent! 


Hocher: Drugo je pismo još strašnije, jer su u njem 
takve uvrede, kakve se ni reproducirati ne mogu, pa razu¬ 
man čovjek ne može ni vjerovati, da bi ih koji podanik i 
zamisliti mogao. Grofu Zrinskomu, njegovoj ženi i markezu 
Frankopanu nije bilo dosta, što su sa svojim intrigama 
htjeli osujetiti svemu svijetu ugodnu ženidbu poljskog 
kralja Mihajla sa serenissimom archiduchessom Eleonorom, 
sestrom Njegova Veličanstva, nego su još u instrukcijama 
rečenome kralju nazvali Njegovo Veličanstvo — ja moram 
suda radi pročitati — (čita) »slaboumnim vladarom, koji 
se bavi samo plesovima i lakrdijama, te koji nikad ništa 
ne radi sam, nego se dade voditi strašću svojih ministara". 

(Zgražanje kod sudaca: »Laesa Maiestas!") 

Frankopan: Ali čitajte ono o ministrima! O baziličkoj 
vladi! 

Hocher: Još ste ustvrdili, da našega uzvišenog cezara 
susjedi preziru, prijatelji ne poštuju, a podanici mrze. 

(Opet još jače zgražanje: »Si quis scripturas contra 
principem . . . Contra caesarem! Scandalus ! . 

Frankopan (najprije u neprilici, ali se brzo sabere): 
Ali čitajte ono glavno, o bečkoj vladi, koja u nemiru drugih 
nalazi svoj mir, u nesreći drugih vreba svoju sreću, a na 
zatiranju slobode Ugra i Hrvata zida svoju slavu i veličinu. 

Hocher: I nema nade, da će se ikad popraviti! Jest, 
to ste sve pisali. 

Frankopan: Protiv vaše politike je pisano, protiv mi¬ 
nistara,—i ja sam sve na talijanski preveo — a o vladaru 
su imali plemići uvijek svoja mišljenja, pa nisu bili za to 
na sudove potezani. 


16 


17 


Abele: Ali se ta mišljenja ne pišu stranom vladaru. 

Frankopan: Za njih sam odgovoran lično kralju a 
ne vama! 

Hocher: Zar ne zna plemić Frankopan, što kaže umni 
Tiberius Decimus: da se na blagostanju i miru vladara 
bazira blagostanje i mir države i čitavog svijeta, a pošto 
je Njegovo Veličanstvo cijeli ovaj proces predalo ovom 
posebnom ad hoc nominiranom nepristranom sudu, to je 
markez Frangepanus kao optuženik, reus, odgovoran nama 
za sve. (Pozvoni!) I ja molim prokuratora ove kamere, 
gospodina Kristofora Abele-a, da pročita svoj votum, na 
koji optuženik može poslije replicirati, ali za vrijeme či¬ 
tanja nek ne upada u riječ! (Sjedne). 

Abele (uzeo spise i ustao pogledajući u njih): Do- 
minationes vestrae! Treba da počnem s molitvom! (Otkrije 
se). Neka milost svetog Duha rasvijetli ćutila naša i srca 
naša! Nakon savjesno provedene ekzaminacije s komor- 
nikom i markezom Franciskom Kristoforom Frangepanom 
od Trsata, dvorskim ratnim savjetnikom i pravim austrijskim 
podanikom, za kojega vrijedi kompetencija naše jurisdik¬ 
cije-dalje: nakon njegova vlastitog ekspresnog priznanja 
i relacija, nakon iskaza svjedoka, pismenih i usmenih do¬ 
kumenata izlazi u ovom famoznom i notornom procesu 
jasnije od podnevnog sunca, da je rečeni comes Frange¬ 
panus - unatoč obrana njegovih i njegova advokata, unatoč 
replika, purgacija i koloriranog fingiranja—pro primo: 
da je nesamo dobro znao za konspiraciju i na tom osno¬ 
vanu rebeliju grofa Zrinskoga i njegove veleizdajničke kon¬ 
dicije s velikoturskim carem, dakle dokazani conscius re- 


bellionis, nego ih i aprobirao, te sve njegove intentiones 
i rnachinationes zborom i tvorom, mit Rath und That, 
consilio ac opere, pomagao, id est: participirao, kooperirao 
i sve s grofom Zrinskim zajedno fabricirao, pod istim po¬ 
krivačem i u najvećoj konfidenci, umjesto da je tu strašnu 
rebeliju već od prvog govorkanja svomu vladaru denun¬ 
cirao i revelirao, pa je po tom svemu rečeni Frangepan 
prema Bartolus-u te po kodeksu Hieronima Gigasa: »qui 
contra personam principis etc." complex i krivac veleizdaje 
te je počinio jednaki crimen laesae Maiestatis kao i sam 
author rebellionis grof Zrinski, jer tko tatu drži ljestve, 
kriv je kao i tat sam. 

(Odobravan j e sudaca: »BravoI Egregie! Valde bene! u ) 

Abele. Pro secundo: što je preuzevši direkciju ma¬ 
kinacija svog principala dopisivao s turskim bašama, držao 
skupštine, dislocirao trupe protiv carske vojske i s grofom 
Zrinskim planirao, da zauzme carske gradove Pettau, Rad- 
kersburg i Graz i da tako nasljedne carske zemlje otkine 
ispod vlasti Njegova Veličanstva, ukratko da je u nepri¬ 
jateljskoj intenciji digao ruku i oružje protiv države i prin¬ 
cipa, kojemu je prisegao — »qui arma sumit contra prin- 
cipem", Gigas, articulus III. § 6. pa tako i djelima, factis, 
počinio crimen laesae Majestatis. Pro tertio: što je 
mnogo spominjani Frangepan u svom »finom" pismu ka¬ 
petanu Csolnicsu, a naročito u sramotnoj instrukciji polj¬ 
skomu kralju nesamo radio o propasti preslavne austrijske 
kuće, nego se oborio nečuvenim pogrdama na uzvišenu 
personu Cezara i tako direktno, pismeno, počinio najveće 
zločinstvo na svijetu — qui maledixerit principem etc. — 

U Bečkom Novom Mjestu. 2 

to jest: crimen laesae Maiestatis; uvrijedio je Njegovo ne- 
samo svjetsko nego i božje Veličanstvo, (odlaže spis) jer 
božje mjesto na zemlji zauzima car i njegova je vlast od 
samoga Boga! .Izdajnik cara jeste izdajnik samoga Boga i 
ocoubica domovine, jer car je otac domovine i život cara 
život je naroda ! 

(Odobravanje sudaca). 

Abele: Dominationes! Veleizdajnik se snizuje do naj¬ 
prostijeg zločinca, do krivokletnika, komu se može smilo- 
vati samo Bog i njegov na zemlji zamjenik - cezar. Nek 
se optuženik baci na koljena pred Njegovo Veličanstvo, 
koje je vrelo milosti, i nek moli oproštenje, koje bih mu 
ja od srca priuštio — premda bih većma želio, da ovake 
carske milosti ni trebao nije—ali kao procurator camerae 
treba da po zakonu (uzima spis) konstatiram, da je mno- 
gospominjani markez Frangepan »mit Ehr, Leib und Gut« 
potpao pod kaznu rimskog cara, te da se zbog navedenih 
zločinstva ima exmatriculirati iz listine plemića, imanja da 
mu se konfisciraju, a tijelo njegovo, difamirani corpus, da 
se preda krvniku, koji će mu odsjeći desnu ruku i odru¬ 
biti glavu. 

Frankopan (se skoči i vikne): Komu? Šta? Ruka se 
ima odsjeći onomu, tko je to pisao, a glava onomu, koji to 
potpiše! 

(Zgražanje sudaca). 

Hocher: Umirite se, markeže. To je tek predlog za 
osudu, a vi sa svoje strane možete staviti svoj votum, re- 
spective molbu. 


Frankopan (upada bijesno): Ne priznajem! Prote¬ 
stiram! To su fiškalski sofizmi i makijavelistička nakarada 
kurijalnog stila. Infamija! 

Hocher: Nastupite pristojno vašu defensionem, ali ne¬ 
mojte ovako . .. 

Abele: Na ovaj način ne će gospodin markez steći 
milosti Njegova Veličanstva ! 

Frankopan : A ni gospodin procurator s ovom papir¬ 
natom zgradom, koju je naduvao do egipatskih piramida, 
i iz nje viče: Crucifige! Crucifige! Raspnite markeza Fran- 
gepana! Raspnite ga, jer potječe od stare i slavne rimske 
familije Anicija-kao i Habsburgi, od one loze, koja je 
kod Grobnika dočekala Tatare i tako od ugarsko-hrvatskih 
kraljeva stekla Vinodol i primorje do Šibenika, Krk, Senj, 
Bihać, Slunj, Modruš, Cetin i tolike kule! Raspnite po¬ 
tomka silnih knezova krčkih i moćnih hrvatskih banova s 
kraljevskim prerogativima i privilegijima, koji su u svom 
kraju vršili slobodno i apsolutno pravo mača, kovali novce 
i ulazili u svoje gradove s banderijem i uz bubnjeve. 
Raspnite sina Jurja Frankopana, koji je od svoje 16. do 
74. godine služio caru kao senjski kapetan i karlovački 
general utvrdjujući granicu, primajući raju iz Bosne i pre- 
sjecajući ekskurzije turske. Raspnite Frana Frankopana i 
odsjecite mu ruku, kojom je rubio glave Turcima kod 
Jurjeve stijene »kooperirajući« sa Zrinskim na krvavoj gra¬ 
nici. I vi njemu odrubite ludu glavu, koja je služila au¬ 
strijskoj kući i prolijte njegovu krv za potoke krvi naših 
familija u korist kršćanstva i granica carstva! (Izvikao se 
i klonuo na stolac). 

Abele: Šta koriste zasluge pradjedova, ako vele- 
izdajničko djelo nepromišljenog potomka obori zgradu 
stare vjernosti ?! 

Hocher: A osim toga su dva Frankopana u historiji 
bila protiv previšnje habsburške kuće. Ovu buntovnu, 
senjsko-uskočku krv baštinio je gospodin markez. 

Frankopan (uzrujano ustao ): Nisam ja markez već 
prosjak, kojemu su oteli očevinu, poruga svjetska, kojemu 
slavno ime treba da se okalja, sjena smrti, koja treba da 
mlada ugine od krvnikove ruke — kadaver vaš, godinu 
dana živ zakopan među hladnim zidinama, dva hvata 
debelim, gdje nisam vidio ni sunca ni mjeseca, ni gora 
ni mora, ni Boga ni ljudi, već mi trunula i venula mladost 
moja šapćući mi tužne verzove, što ih je prepisivao u 
tamnici moj sluga . . . {Bog, najviši sudac, zvao je Adama 
poslije grijeha: »Adame, gdje si?", a car moj nije me 
pustio sebi, kad sam mu došao; za pobunjene gradove 
i vojvode, koji su mu generale zarobljivali, imao je po¬ 
milovanja, a meni je za utjehu ostavio očaj i nemilost, 
sudove i procese!} 

Hocher (zvoni): Ad rem! Na stvar obrane, {a uzvi¬ 
šenu personu vladarovu ostavite po strani!} 

Abele: I požurite se! 

Frankopan: Ta toliko smo vec obrana i replika na¬ 
pisali moj advokat i ja, a iz njih proizlazi jasnije od sunca, 
da ni ja ni Zrinski nismo bili nikakvi rebeli. Ta, za Boga, 
da smo imali ozbiljnu intenciju za rebeliju, tajili bismo 
bili sve i čekali Turke, a onda bi drukčije izgledala ta 
oluja! 


Hocher: Bog ju je otklonio. 

Frankopan: Ja sam uopće zapao u nju pod konac, 
pa ako sam što kriv, već sam dosta okajao u ovo godinu 
dana. Prosudite, gospodo suci, dobro sve i vagnite du¬ 
šom! Uzmite u ruke tezulju božice Pravde i (pokazuje 
rakom) metnite u jednu zdjelicu moj tobožnji delikt, a u 
drugu zasluge moje i mojih djedova, i da je to moj prvi 
grijeh protiv cara, da sam se ovdje već dosta napatio zime 
i nevolje, da sam posljednji svoje loze, još mlad i pjesnik .. . 
pa da poginem onako užasnom i sramotnom smrti od 
krvnikove ruke! . . . Na stratištu, oh! . . . Oni dolje za¬ 
bijaju još uvijek i podižu groznu crnu scenu! Oh, da se 
nisam nikad ni rodio ili da sam već poginuo - gdje 
drugdje, u boju, nenadano, ali samo ne ovdje i ovako, 
da očekujem svakim časom za vrat sjekiru . . . Oh, ne, ne! 
{Sjetite Njegovo Veličanstvo, da ako hoće biti Veliki, nek 
se spomene Karla Velikoga, koji je želio i mrtve da uskrisi, 
a nekmoli da bi žive živote ubijao! Pa sve da me vi svi 
i tajno vijeće osudite, on - on nek poništi tu osudu i 
nek me pusti na slobodu, na sunce, na more, Juliji, djetetu 
i pjesmama mojim . .. (Podigne se i popodje nalijevo sje¬ 
ćajući se tužno). »U kolipki majku 'zgubih, u detinstvu 
oca stužih ..." (Okrene se)^\ Ili ako morate biti dželati, 
sudite još danas, ubijte još noćas, da zginem pošteno i 
da »navik živim" — ali f i n i te! — dokončajte već jednom ... 
dokončajte ... (Odjuri lijevo, a dva vojnika za njim). 

3. PRIZOR. 

Prijašnji bez Frankopana. Poslije Lobkowitz. 

Car (je već prije sišao sa stolca i pomno pratio Fran- 
kopanov govor, a sad pogledao za njim): I taj živi mladi 
čovjek da najednom podje u smrt! . . . 

Muller: Komedijaš, Veličanstvo — condottiere i poeta 
lascivnih pjesama! Onaj fratar Forstall nazvao gaje nepo¬ 
pravljivom viperom. A sad je zmija u procijepu! Nije to 
iskreno pokajanje već strah pred kaznom. 

(U dvorištu razdražljiva vika: ,,A-a Frangepan, 
Frangepan! Tod den Rebellen!*) 

Car: Šta to viču ? 

Muller: Narod »pozdravlja« Frangepana i traži smrt 
veleizdajnika. 

(Dotle suHocher, Abeleisuci izišli u krugu nalijevo 
i stali se nijemo klanjati prema onoj strani, gdje je car). 

Hocher (vojnicima): Dovedite grofa Zrinskoga! 

Car (koji je odložio kišna kabanica , brani im rakom): 
Nikakve devotiones! Kao da me nema! Nek justitia ide 
svojim korakom dalje! (Sjeda na stolac i okrene se prema 
maršala). Nek on pazi, kad se približi grof Zriny, da mi javi! 

Maršal (se pokloni i ode lijevo za onim vojnicima): 

(Kod posljednjih se riječi javio Lobko\vitz zdesna i tu stao, a 
svi mu se slijeva poklone). 

Lohkowitz (sa slabim naklonom cara, pogleda a Hochera): 
Već gotovo? 

Hocher: Samo s Frangepanom. Bio je i arogantan i 
melanholičan. 

Lobkovvitz: Je li što iskazao protiv Zrinskoga ili 
Nadasdy-ja? Ili Tattenbacha? 


Hocher: Ništa bitno. Zaletio bi se malo, kad smo mu pod- 
metnuli koji tobožnji iskaz Zrinskoga protiv njega, ali inače - 
{Abele: Frangepan se nada, da će kao ona lisica u 
Ezopu na ledjima Zrinskoga izići iz jame. Čini se, da nisu 
bili prijatelji, ali ih je ta gadna stvar sprijateljila. 

Lobkowitz: Obadva su od istoga brašna i sva sreća 
što smo ih tako lako i bez krvi u Beč dobili. Da smo 
još upotrijebili torturu, skupili bismo i više razloga za ovaj 
proces, koji se pred diplomatskim svijetom mora opravdati. 

Muller: Ta već kao neprijatelji kršćanstva u ime božje 
časti i općeg dobra ne zaslužuju smilovanja.} 

Lobkowitz: Svako bi popuštanje otvorilo koridor novim 
rebelijama. Mi, gospodo, moramo statuirati exemplum i 
cezara staviti u bolju pozituru, a to možemo samo tako, 
ako ih uklonimo. U svakoj je buni smrt buntovnika pravi 
uspjeh stvari, a Tacit veli: ducibus amotis plebs ausura 
nihil. — Kad smo zmiji veleizdaje sasjekli repove u 
Ugarskoj, ne smiju ni da glave živu, da ne pobune još koga. - 
Muller: Udri pastira i stado će se raspršiti. 

(Odobravanje). 

Hocher: Carpsovius u svom djelu Practica crimina- 
logia drži veleizdajnika najvećim zločincem na svijetu i 
zahtijeva osim gubitka dobara i časti, brisanja spomena i 
smrtne kazni još i mučenje prije smrti. 

Abele: Doista, smrt je za ovakovo zločinstvo još 
malo. Za Frangepana sam stoga još predložio, da mu se 
odsiječe najprije ruka, a onda glava, ali za Zrinskoga kao 
najglavnijega, najopasnijeg i najškodljivijeg tražit ću, da 
mu se osim svega toga more Turcico ftabije glava na kolac. 


Car: Ah, dominationes, mi kao kršćani i kao .. 

Maršal (ušao slijeva i poklonio se): Grof Zriny se 
ne da iz tamnice; doći će, veli, samo na poziv Njegova 
Veličanstva.- 

Lobkowitz (oštro): Nek se dovede silom i — smjesta ! 

Maršal (ode, otkud je i došao). 

Miiller: Niti carcer nije smekšao grofa Zriny-ja. 

Lobkowitz: Još je postao gori i razdraženiji, kao bestia 
u kavezu. Kakve je samo arogantne listove pisao iz tamnice! 
Nisam ih htio ni pokazivati Njegovu Veličanstvu, da ga 
ne ogorčim. A Zrinski je okorjeli zločinac: dva put je 
svoju prisegu pogazio, bis perfidus, a onda i po treći put 
dizao rebeliju. 

Hocher: Spočetka smo držali Frangepana većim krivcem - 

Abele (upada): Ne, Zrinski je najveći rebel i lopov. 
Nema bune, u kojoj nije sudjelovao: s Wesseleny-em i 
Nadasdy-jem plovio je u istoj ladji, Rakoczy-ja i našeg, 
Nijemca Tattenbacha povukao za sobom, od stranih poten- 
tata primao novac, vrijedjao Njegovo Veličanstvo usmeno 
i pismeno, — ma ispunio sva, sva indicia rebellionis — 
i zato se mora u ime Boga i u ime domovine ukloniti, 
pa tu suda ne bi ni trebalo! {Pisali su sebi: „sors bona 
nihil aliud«, a dočekali su „mors bona ...» 

Lobkovvitz: Smrt su oni htjeli nama svima, to je naj¬ 
veća istina (Odobravanje sudaca). 

Miiller: Bog je odvratio veliku nesreću. 

Car: Providnost nas je spasla. 

Hocher: Frankopan je pisao, da će nam letiti šeširi, 
ali njima će glave. 


Lobkovvitz: Kako su oni došli u naše ruke, da se 
nismo nadali, tako treba da ih mi iz ruku pustimo, kako 
se oni ne nadaju.} A oni još uvijek računaju na milost 
cezarovu, pa su stoga i tako obijesni. Ali u ovom bi 
slučaju clementia i popuštanje škodilo nesamo carskom 
respektu nego i našem planu budućnosti, da Ugarsku i 
Hrvatsku učinimo nasljednim zemljama, kao što smo učinili 
Češku i Moravsku. O tim glavama ovisi naša buduća 
politika monarhije: jedno stado, jedan pastir, jedan tor 
— ali istom onda, kad se pobiju vuci! 

Car: Uvrede protiv naše persone praštamo sve, ali 
radi drugih delikta protiv države i općeg dobra pokorit 
ćemo se odluci nepristranog suda i našeg tajnog vijeća. 

(Na dvorištu graja svjetine i povici: „Pereat 
Zriny! Tod den Rebellen! Nieder mit den Schurken!... Hoch 
der Kaiser! Vivat!") 

Car: Evo ga! (Uzima kabanicu , koju mu oblače.) 

Hocher: To je Zrinski. 

Lobkovvitz: Ipak se pokorio! 

Maršal (došao slijeva): Grof Zriny samo je silom 
odveden; otima se vojnicima. 

Lobkowitz: Mene ne smije ovdje da vidi. Zar će Vaše 
Veličanstvo ostati? 

Car: Hoću da svoju čašu do dna ispijem. (Naliče 
kukuljicu i sjedne na stolac). 

Lobkovvitz (maršalu) : Ogradite Njegovo Veličanstvo 
vojnicima. Zrinski je silovit! (Mulleru). Ostanite uz cezara, 
dogodilo se ma što! (Ostalima). Požurite se, gospodo! 
Ja sam kod tajnog vijeća. Nek mi se osuda donese tamo! 
Danas se mora svršiti sve. (Ode desno). 


26 


27 


4. PRIZOR. 

Prijašnji bez Lobkowitza. Zrinski. 

Hocher: Na mjesta, gospodo! Ad loca! (Ide otraga i 
razgrće zavjesu). 

(Maršal i vojnici, koje je dozvao zdesna, poredaju se lijevo 
od cara, da ga zakrile, dok je drugi dio slijeva načinio ulicu do 
sudnice, iza kako su se suci s Hocherom i Abele-om 
odmakli i stali otrag kao prije). 

Abele: Još uvijek me drži horror pred tim čovjekom. 
U lice mu se ne bih usudio reći, što sam pred svima 
izjavio. 

Zrinski (još nevidjen, na ulaznim vratima , u buci i 
zveketu oružja, viče): Šta je? Kud me vodite? Kralju hoću ! 
Samo kralju! 

(Buka i zveket sabalja. Oštar povik: ,,Vorwarts!") 

Hocher (malo pozvonivši): Dominationes, najveći mir! 
Na najmanji kret: halt! 

(Vojnici uzmu stav; neki su naperili puške. Buka, zveket 
sabalja i turanje izmiješano s glasovima: „Vonvarts" i glasom 
Zrinskoga: „Kralju hoću. Puštajte me, kralju ! M — Napokon 
oštro: „Vonvarts !"). 

Zrinski (sve blize, ali još nevidjen, u rugu): Vorwarts, 
da! Naprijed! Vazda su Zrinski išli naprijed, a nije ih 
nitko gonio, ali ja — kralju hoću! (Provali slijeva, otme 
se jednom vojniku, a drugoga obori na tle, pa onako 
razbarušen, a već prosijed — u istom odijelu , u kojem je 
otišao iz Čakovca — jurne, da će desno, ali se sustavi 
pred redom vojnika, kao pred stijenom, stukne malo i 
okrene se otrag). Gospodine kancelare, ja protestiram proti 
sili i zahtijevam, da me smjesta pustite kralju. On je ovdje 
i njegova garda. Svjetina ga je izvikivala i bubnjevi su 


udarali. On hoće da sa mnom govori a ministri mu ne 
dadu. Lobkowitz mi dolje već stratište diže, a kralj mi 
donosi perdon. Zato ja hoću njemu! Kao ban Hrvatske, 
Slavonije i Dalmacije, kao plemić hrvatski, kao vazal po¬ 
zivam vas, gospodine kancelare, da me odvedete kralju i 
gospodaru, kojemu sam jedinom odgovoran, i koji mi je 
pisao na svoju riječ . .. carsku riječ. . . 

Hocher: Gospodine grofe! Ugarskog i hrvatskog 
kralja zamjenjuje ovdje kraljevski sud, nepristrani »iudicium 
delegatum", aprobiran od Njegova Veličanstva. Mi smo - 

Zrinski (upada) : Vi ste od ministra Lobkowitza slo¬ 
ženi tribunal samih Nijemaca i Austrijaca, bez ijednog 
Ugra ili Hrvata, a sa zadaćom, da mene i moje ime 
pred svijetom difamirate. O odnošaju izmedju grofova 
Zrinskih i cara mogu odlučivati jedino članovi ugarskog 
i hrvatskog sabora: plemići, prelati i veliki suci. Po zlatnoj 
buli Andrije II. i zakonima kraljeva Ladislava i Matije 

Korvina ja uopće i ne mogu počiniti veleizdaje, nego 
najviše nevjeru — infidelitatem — za koju nema vaš sud 
nikakve kompetencije. 

Hocher: Gospodine grofe, ova vam declinatoria fori 
ne može nikako vrijediti, jer ste vi osim spomenutih vaših 
titula' naš komornik i legradski kapetan, id est austrijski 
podanik, a osim toga ste imali intentionem,' da rebeliju 

protegnete i na austrijske zemlje: Štajersku, Korušku i 

Kranjsku ... a ako tko smišlja veleizdaju u carskim 

zemljama .. . 

Zrinski: To su slovenske bratske zemlje, koje sam ja 
prije osam godina oteo Turcima, a kralj me zato ime- 

novao banom. Da, da, u banskoj povelji stoji, da sam te 
zemlje spasao — conservasse! — i da se to djelo kod 
potomstva nikad zaboraviti ne će! Da li me i za to 
Lobko\vitz tuži? 

Abele (nesigurno ustao): Tužbu podižem ja kao pro- 
curator camerae . . . 

Zrinski (naglo) \ A šta se javlja Lobkowitzeva krea¬ 
tura? On, Abele, pisar, podiže tužbu u ime carstva?! I 
ova okolo časna gospoda utvaraju sebi, da sude ! (Bu¬ 
ljenje), Ne, dominationes, kadija tuži, kadija sudi. Ministar 
me je Lobkowitz sudio i odsudio još one zime, kad sam 
posljednji put bio u audijenciji kod cara; sudio me je i 
odsudio lani u ovom mjesecu, kad me je u ime carevo 
sebi zvao, a iza ledja mi otimao gradove, imanja haračio 
i dragocijenosti plijenio, da mi od toliko kuća kućišta 
nema, od toliko domova domovine nema! Sudio nam je 
svima, kad je mene i Frankopana ogolio i okovao, bolesnu 
mi ženu i kćerčicu utamničio, a svu zemlju dolje u crno 
zavio. Sad mi hoće da ubije tijelo sjekirom, jer misli, da 
je Evropa i Hrvatska - fukara Bečkog Novog Mjesta! 

Hocher: Nek se umiri grof Zrinski i nek ne despe- 
rira, jer osuda još nije ovdje pala, a osim toga tu je još i 
tajno vijeće . . . 

Zrinski (upada): A u tajnom vijeću opet on, i 
uvijek on, zloduh moj i naroda moga, Lobkowitz. Ta zar 
ne vidite, gospodo, te paukove niti, unaprijed spredene, 
kao što je unaprijed podignuto stratište - a sud i proces 
tek su forma i izlike pred svijetom .. . 


Hocher: Grof Zrinski se u razumljivoj smućenosti 
svoje duše vara. Pred nama su acta i facta, a mi sudimo 
po zakonima i paragrafima. Po redu, kojega se držimo, 
dužnost nam je, da sad najprije pročitamo konačnu optužnicu... 

Zrinski (se pograbio za glavu i upao): O prestanite, 
za pet rana Kristovih! Već sam se dosta u tamnici načitao 
tih vaših optužnica, votuma, duplika i replika, argumen¬ 
tacija i traktacija, u kojima ste vagali svaku moju riječ i 
nakazili svaku moju misao, da ne znam hoće li me na 
sudnjem danu tako mučiti. Vodite me kao Krista od Ane 
do Kajfe, od Iruđa do Pilata i silom izbijate krivnju, gdje 
je nije nikad ni bilo. Trn u oku mom ste tražili, a brvna 
u svom ne vidjeli! Kriv je Zrinski: pro primo, pro se- 
cundo . . . preko dvadeset točaka! (U rugu). Kriv sam, 
j e ii — što sam u obrani kršćanstva tražio pomoć od 
stranih vladara, kad su mi je ministri u Beču od straha 
i zavisti uskratili; kriv sam, što sam po nalogu carevu 
stupio u sporazum sa sultanom, koji je momu narodu više 
davao, no bi mu carski ministri ikad mogli i pomisliti, 
da dadu; kriv sam što sam s tim pregovorima zaustavio 
godinu dana tursku bujicu, koja je prijetila da vam osvoji 
Beč, kao što će ga jednom i osvojiti; kriv sam, što mi je 
u času loma preči bio kralj od cara čestitog, pa sam mu 
slao biskupa Borkovića, fratra Forstalla i rodjenoga sina, 
umjesto da sam se bacio na carske Čete i počinio čuda 
od junaštva, da sam htio .. . 

Abele (se smiješka): Htio! 

Zrinski (prilazi mu): Da! Da sam samo htio: si vo- 
luissem!... Kriv sam napokon, što sam na Lobkowitzevu 

vjeru i na carsku riječ došao u Beč, ma da su mi konji 
okretali na istok - jer sam ipak volio, da svoj narod i 
zemlju privučem ovamo, na zapadnu stranu, ali uz uvjet, 
da bude poštivani stup ovog carstva, a ne pogrdni prag, 
po kojemu bi gazili i Nijemci i Turci. 

Hocher: A sasvim ste protivno htjeli da radite... 

Abele (upada): Jest, o tom postoje nesumnjiva usmena 
i pismena svjedočanstva, a ove su lijepe riječi i kolorirane 
fraze samo varava ljuska i fingirana — 

Zrinski (upane žestoko): Nek prestane fiškalski Štreber 
Abele, jer tako mi živoga Boga. . . (masa se za lijevi bok 
kao za mač, a onda mahne prijegorno rakom nasmiješivši 
se gorko). 

(Gibanje medju sucima: „Scandalus!") 

Hocher (oštro): Grofe Zrinski, to je carev procurator 
koji ima da Vam pročita optužnicu ... 

Zrinski: Optužnicu!? Ja, ja ću sam sebe najbolje 
optužiti: pred Bogom, kraljem, Evropom, historijom i po¬ 
tomstvom! - Oh, da mi je grlo svih junaka roda moga, 
koje se bojnim poljanama orilo, pa da u tamu daleke 
budućnosti viknem: ja tužim Zrinskoga, i Nikolu i Petra, 
i sve Hrvate, sto su krv i život, blago i novac, čast i ime 
dali za sjaj austrijske kuće; tužim Zrinskoga, što je u 
zakutku srca čuvao i posljednji trag pradjedovske vjernosti 
potomku Habsburga, nadajući se, da će ti ljudi ipak jednom 
hrvatskomu narodu dati, što ga ide. Jest, tužim sam sebe, 
što sam se odmah u početku svoje »veleizdaje" pokolebao 
i javljao opasnost kralju, umjesto da sam se utajao i čekao 
ogromnu otomansku silu, da vas poplavi i podavi. Tužim 

sebe, što nisam potjerao Spankau-a i provalio u Štajersku, 
da sa Slovencima započnem djelo oslobodjenja, već što 
sam na carsku riječ došao ovamo u mišolovku Lobkowitzu, 
umjesto da sam krenuo u gornju Ugarsku i odonud grunuo 
u ovo prijestolje. Tužim sebe, što sam se i u Beču dao 
zamamiti ljubeznim riječima Lobkowitzevim i pisao zetu 
Rakoczy-u i kćerki Jeleni, nek se umire i nek ne vjeruju 
nevjernim Turcima. Jest, tužim sam sebe, što ja ne stojim 
tu na vašem mjestu, a Lobkowitz ovdje na mojem, pa da 
ga ja u ime mog naroda i tužim i sudim. 

(Car i Muller primakli su se bliže unutra u sudnicu). 

Hocher: Gospodine grofe, mi smo čekali vaše defen- 
siones, a dočekali smo declamationes, koje ni realiter ni 
legaliter ne kazuju ništa. Jedino je dragocjeno vaše pri¬ 
znanje, na kojem bazira i naša optužnica, da ste in ultima 
linea ipak htjeli rebeliju zajedno s najvećim neprijateljem 
kršćanstva, i da su vaše machinationes bile — 

Zrinski (upada): Po dopuštenju Njegova Veličanstva! 

1 eto za to, gospodo, hoću ja kralju. On mora, makar i 
nakon godinu dana, da govori sa mnom, jer me je sa 
svojim potpisom zvao k sebi — na svoju riječ, koja mora 
svakomu biti sveta i nepovrjediva. Kralj ima samo jednu 
riječ i jedno pero. Što piše, piše — i to mora stajati kao 
polarna zvijezda na nebištu medju drugim zviježdjem. 
(Udara po stolu). Tu u vašim spisima, što ste nam ih 
oteli, mora biti kraljeva riječ, a ja hoću da čujem i 
kraljev glas. 

Car (odgrnuo se i istupio pred Zrinskoga): Pa neka 
ga čuje grof Zriny! Šta hoće — on? 

Zrinski (se malo lecnuo, trgnuo korak natrag y a onda 
se sabrao i poklonio): Hoću, da Vaše Veličanstvo raspusti 
ovaj famozni sud i da razgovara sa mnom kao s ple¬ 
mićem i s čovjekom. 

Car: Sud je nepristran, a ja ne ću da prejudiciram 
ničemu, jer tu se ne radi o personama nego o općem 
dobru. Bonum commune! Ako se grof Zriny ogriješio o 
državu, neka bude sudjen, a za ono, što je meni učinio, 
nek mu sudi Bog! 

Hocher: Veličanstvo! Mi se povlačimo, da stvorimo 
osudu! (Hoće da ide lijevo). 

Zrfnski: Čekajte još, dominationes, da čujete, tko je 
Zrinskoga naveo na tanki led pregovaranja s Turcima i 
tko mu je spremio stupicu? Ja molim kralja, da objasni, 
otkud su došle informationes za moje »machinationes" 
s Turcima? 

Car: Suci dobro znadu, dokle je grof Zriny smio 
ići u diplomatskom iskušavanju Turaka i kako je cijelu 
stvar imao držati tajnom, a ne po Frankopanu sve rastru- 
biti i dizati vojsku. | Ili smo možda mi iz Beča odobrili 
onaj plan, po kojem bi budimski vezir s Rakoczy-em 
napao Moravsku, a kaniški baša sa Zriny-em i Tatten- 
bachom naše nasljedne zemlje? 

Zrinski: A da li je, Veličanstvo, grof Zriny to i 
učinio? Zar se digao protiv carskih četa? Nije li predao 
Čakovac i krenuo u Beč? A nije li još prije slao i po¬ 
slanstva ? 

Car: } I drzovite conditiones stavljao svome vladaru 
kao da mu nije vazal — da pari! . . 


Zrinski: Kao plemić kralju. Nijedna conditio nije bila 
»sine qua non". Tražio sam, što nas ide. A nakon svega 
toga došao je ipak perdon i carska riječ, koja se ne bi 
smjela poricati ni pred Bogom ni pred ljudima. 

Car (u neprilici)\ Carska riječ .. . 

Hocher: Veličanstvo! (Hoće da ode). 

Zrinski: Čekajte, gospodo, da iz carskih ustiju čujete, 
što je carska riječ. Na poštenoj se riječi temelji pravo 
naroda i saobraćaj čovječanstva, a istom na carskoj! 

Miiller; Ne vrijedi prema rebellima i neprijateljima 
države. 

Car: Riječ je bila bona fide, a Zriny je radio mala fide... 

Zrinski: Perfidija je to bila sve skupa: perfidija kneza 
Lobkowitza, a meni je Veličanstvo pisalo: fides, fiducia, gratia... 

(Hocher, Abele i suci povukli su se utom i nestali 
svi desno na ona mala vrata. Maršal je i vojnike potisnuo desno 
i lijevo, pa i sam otišao, tako da su ostali samo car Zrinski i 
Miiller). 

5. PRIZOR. 

Car. Zrinski. M iiller. 

Car: Lukavstvo na lukavstvo, dvoličnost na dvoličnost! 

Miiller: List gegen List! 

Zrinski (je smotrio medju spisima na stolu jedan 
papir): Tu je kraljevo pismo biskupu Borkoviću: činom 


U Bečkom Novom Mjestu. 

ću potvrditi svoju milost, (čita) »Factis demonstraturus!« 
(Baci papir natrag, gorko) Lijepim činom! Kraljevskim 
činom! 

Car: Bilo je stilizirano kondicijonalno: ako se on 
pokori, a pošto je grof Zriny i dalje slao bašama poslan¬ 
stva i time počinio prevaru — 

Muller: Dvanajst prevara na broj! 

Zrinski: I trinajsti moj jedinac sin! 

Muller: Zbog dobre svrhe smiju se i kraljevi poslužiti 
himbom. Eno Henrik IV. prema ubojici vendomskom, pa — 

Zrinski: To su nadmudrivanja, časni oče, i jezuitska 
reservatio mentalis, a factum je, da ja nisam nikog prevario; 
nego je mene prevario kralj, moj kralj!. 

Car: Njegov kralj ? ! Zar sam ja Zriny-u kralj ? Nje¬ 
govi su kraljevi. Ludvig XIV. i Mehmed IV., a ne »slabo- 
umni lakrdijaš, koji voli samo plesove i sve radi prema 
strastima svojih ministara - bazilisk, koga susjedi preziru, 
podanici mrze« i kako je ono još pisao o svom« kralju 
fini plemić Zriny? Trebalo je omesti ženidbu poljskog 
kralja s mojom sestrom ! 

Zrinski (sabravši se iz male neprilike , mirnije): Ne; 
Veličanstvo, trebalo je predobiti Poljake za zajedničku 
navalu na Turke — Bog mi je svjedok! —ali su ministri 
kao uvijek presjekli moje planove za osiguranje kršćanstva. 
To je bio smisao mojih poljskih instrukcija! 

Car (razjaren): Ili je Poljska bila most do Francuske, 
ali ne protiv Porte već protiv Austrije?! Nije li grof Zriny 


slao poljskog plemića Gichu u Versailles i pokušao, da 
opet obnovi stari podmukli savez protiv nas? Ali i tu 
smo ga pretekli. Zriny nije znao za naš tajni savez s 
Ludvikotn XIV. i našu familijsku nagodu o španjolsku 
baštinu. Zriny je mislio, da će kralj sunce" doći s voj¬ 
skom, da ga oslobodi tamnice, a car mjeseca da će mu 
dolje osigurati kraljevstvo. Zato je stavljao onakve condi- 
tiones, a istom kad ga je sve ostavilo, onda je došao: ne 
iz odanosti i pokornosti već iz nužde i pokvarenosti. Nek 
bude iskren grof Zriny! Nije njemu bilo dosta, što je bio 
hrvatski ban i vicerex, što su Zriny i Frangepani bili 
tamo dolje već neka nasljedna dinastija, ne, njemu se 
prohtjelo krune kao Wallensteinu, kao Oliveru Cromwellu 
— krune, makar iz čije ruke, iz turske, iz djavolske, samo 
da sruši starodrevnu dinastiju Rudolfa Habsburga i Karla 
Petog Velikog! 

Zrinski: Sam da narod svoju sudbu kroji i da ne 
bude ničiji rob, to je htio Zrinski. Dinastije i kraljevi 
nestaju, a zemlje i narodi ostaju. Ona dolje zemlja, djevi¬ 
čanska i u svojoj srži nikad dosad ropstvom okaljana, nije 
smjela da bude ičije vlasništvo, koje će se familijskim 
ostavštinama preko glava naroda dijeliti i ostavljati. Ona 
mora ostati svoja i slobodna — ne pod vlašću već pod 
okriljem, priznajem, bilo čijim, jer smo još slabi, ali u 
prvom redu pod okriljem onoga vladara, kojemu je pra¬ 
djeda moj narod birao na Cetinu za kralja — pod Vašim 
okriljem, Veličanstvo! 

Car (prišao blize i gleda ga a oči): Uistinu, Zriny? 

Zrinski: Tako mi Bog pomogao na skradnjoj uri 
smrti moje! Mogao bih priseći na svetu euharistiju u 
oltarskom sakramentu, da sam ustao samo za to, da 
moj narod, koji je dolje bio vjekovima predzidje kršćan¬ 
stva, vaši generali okupacijom ne zarobe, nego da i u 
najburnije dane održi sebe s mojim ili bilo s kojim doma¬ 
ćim rodom na čelu! 

Car: A da su Turci održali riječ i došli? 

Miiller: Onda grof Zriny ne bi bio carski zarobljenik, 
kako se izjavio engleskomu poslaniku. 

Zrinski: Onda bi Zrinski još u posljednji čas slao 
svoja poslanstva kralju i postavljao conditiones za svoj 
narod, nek mu kralj dade ono, što sultan nudi. A da se 
kocka tako prevrnula, pa da smo dospjeli pod tursku 
protekciju, onda bih tek nastojao, da se okupe svi puci, 
što našim jezikom govore i da onda svi složno zbacimo 
privremeno gospodstvo turskog sultana — 

Car (upada): Kao što je Zriny kušao da se otme 
vječnome gospodstvu rimskog cara. 

{Zrinski: Ništa zemaljsko nije vječno. 

Car: Ali mi, iako prolazni carevi, moramo biti čvrste 
karike u vječnom vladarskom lancu, što ga u svojim 
pandžama drži dvoglavi orao. 

Miiller: Slavna loza Habsburga vlada već četiri puna 
vijeka. 

Zrinski: Šubići su Zrinski još stariji! 


Car (nastavlja): I svaki od nas na prijestolju mora 
nastojati, da ne bude posljednji. Pa ako bih ja sad opet 
i oprostio Zriny-u, kao što sam mu već i praštao, ne 
smijem da oprostim buntovnom lancu Nadasdy-ja, Zriny-a, 
Frangepana i Tattenbacha — bez obzira bio to Magjar, 
Hrvat ili Nijemac — jer bih se tim ogriješio jednako o 
svoje predšasnike kao i o svoje nasljednike. 

Miiller: I pred Bogom, jer svaka vlast je od Boga!} 


6. PRIZOR. 

Prijašnji i Lobkowitz. 

Lobkowitz (ušao na desna vrata i poklonio se caru): 
Veličanstvo, iudicium delegatum predalo je osudu tajnom 
vijeću. Želi li Vaše Veličanstvo pribivati tajnoj konferenciji. 

Car: Ne, dragi kneže! Želim ostati sasvim po strani 
kao i dosad. Nek vijeće bez ikakve moje influencije svrši 
svoj posao, a vi ćete mi donijeti zaključak na potpis. 

Zrinski (pristupi Lobkomtzu): A kakva je osuda, 
Visosti — ne, moj «dragi rodjače", koji (sjećajući se) »još 
nikad nikoga nije prevario"! Ali »milost je kuće austrijske 
beskrajna" govorili ste Borkoviću i Forstallu. Zar ne? 

Lobkowitz (se pobjedonosno smiješi i ne odgovara). 

Zrinski: Zaćutao je gospodin ministar praeses. Na 
sva moja pisma iz tamnice — cijele ove duge i teške 
godine moje — nije odgovarao kao ni kralj. A tako me 

je ljubezno lani u Beču dočekao s. kočijom i s-tajnorrt 
stražom! Onda je još trebalo, da Zrinski piše kćerki i 
zetu, i da vlastoručnim pismom smiri bunu u gornjoj 
Ugarskoj, a onda da primi bečku plaću: tamnicu! {Da 
božićuje i uskrsuje junak kao rob, da zimuje i strada od 
bolesti u vlažnim podrumima »štit kršćanstva i strah 
Turaka"! Ni odijela ni vina nije mi dao dopremiti iz 
Čakovca ministar tamničar, ni u zvjerinjak me carski nije 
htio pustiti, da protegnem ukočena uda.} Zašto su me 
mučili punu godinu dana? Zašto se nije ova komedija 
odigrala odmah? Zato, da se sačeka, dok se sve smiri, 
pa da se nesmetano može ovršiti ovo ogavno djelo: ovaj 
famozni proces i da sebe proglasi spasiteljem krune renegat 
češki! (Digne pijest). 

Lobkowitz (sa smiješkom): II pobjeda ili smrt! Aut 
vincere aut mori! (Ode desno straga). 


7. PRIZOR. 

Prijašnji bez Lobko\vitza. 

Zrinski (spasti ruku): Mori, da! To je bio glasnik 
smrti. — Veličanstvo, stojim pred vama gole duše i pitam 
vas ovdje, pred ispovjednikom vašim, pred Bogom vas 
pitam, zar ćete zbilja do kraja igrati ovu krvavu i strašnu 
komediju, koju je inscenirao ministar Lobkowitz? Zar 
ćete, vi pod osudu, fabriciranu po nalogu opaka i opasna 
čovjeka — koji će i vas izdati kod francuskog kralja, kao 


što je to načinio onaj moj prvi neprijatelj Auersperg — 
zar ćete vi pod tu jadnu i osvetnu intrigu dati svoj kra¬ 
ljevski potpis: onaj potpis kojim ste signirali moju bansku 
diplomu, gdje me zovete nasljednikom Krešimira i Zvo¬ 
nimira, i spasiteljem Vašeg prijestolja; {onaj potpis, kojim 
ste potpisali zahvalnicu za moju »personalnu asistenciju" 
u gušenju protestanskih nemira u Ugarskoj, napokon} 
onaj potpis, koji ste stavili na posljednja pisma Borkoviću 
i meni, gdje me nazvaste svojim bratom?! Zar će zbilja 
reći kralj „Amen!" na ovu djavolsku molitvu svoga mi¬ 
nistra? (Gleda cara). I kralj kobno šuti kao ministar malo 
prije! Ima iste misli demona moga, te me je i on već 
unaprijed odsudio?! — Veličanstvo, lijepo je napisao 
filozof: zlo se služi s vlašću, tko se osvećuje onome, koji 
se već predao. Geslo je Vašega Veličanstva, da oprosti 
onima, koji se podlože. Parcere subiectis!.. 

Miiller (upada): Et debellare superbos! 

Car: Jest! I razoružati gorde! Oholost su i bune 
kaznili i poganski bogovi, koji su pobili Titane. 

Miiller: Gospod je bacio pobunjene angjele u oganj vječni. 

Zrinski: Učinite li nas mučenicima, bit ćemo angjeli 
našeg roda a vaši vragovi iz podzemlja. Narod će odgrnuti 
ploče s naših grobova još i prije sudnjeg dana. I naše 
se duše ne će smiriti, dok narod ne sruši to krvničko pri¬ 
jestolje! 

Car: Narod? Koji narod? Već godinu dana vladaju 
dolje naši locumtenentes grof Erdođy i biskup Borković, 

a niti pseto krobotsko nije zalajalo, što su Zriny i Fran- 
gepan u tamnici. 

Zrinski: Prestrašen je naš svijet i u bolu začamao, 
ali kad sazna za našu Kalvariju, kad nam potraži kosti 
kao amanete i svete moći slobode svoje — 

Miiller: Koji sacrilegium! 

Car: Eto, Zriny je nepopravljiv! On će sam sebi 
potpisati osudu! Kako bi se mogao takav buntovni duh 
pustiti natrag u narod, koji je jedva izliječen od otrova 
rebelije ? Grofa Zriny-a ambicija tjera ad extrema! 

Zrinski: Sjetit ćete se vi svi Zrinskih i Frankopana, 
kad vam otomanska vojska dodje pod Beč pregazivši kao 
plotove pogranične utvrde vaših generala, koji sad gospo¬ 
dare u našoj zemlji. Drumovi će poželjet Zrinskoga, al 
Zrinskoga više biti ne će! I ne bi ga bio svladao nitko 
živ na bojnom polju, no će ga ko orla, uhvaćena u ka¬ 
vezu, udušiti intrigantska ruka. Ali nek bude blagoslov¬ 
ljeno ime Gospodnje! Nek se ugasi svijeća roda moga, 
koja je sebe trošeći gorjela za druge, a nije je mogao 
udunuti bojni vjetar već dah pakosti i zavisti. 

Car: Dah božji! 

Miiller: Ta svijeća nije gorjela na slavu Bogu, jer je 
htjela upaliti čitavo carstvo. 

Zrinski (bliže): Čuj mi, kralju, posljednju riječ! Ne 
molim ja za ovaj svoj jadni život koji dospijeva kraju, 
niti se bojim smrti, kojoj sam toliko puta gledao u lice, 
ali — ne bih htio tako sramotnog i nedostojnog svršetka, 


da me pred radoznalom svjetinom goloruka i mirna kolje 
tamo neki krvnik, koji je sjekirom ubijao razbojnike i 
vještice. { Zrinskoga da siječe, negda diku domovine i 
strah dušmana, medju vršnjacima prvog i na svim dvoro¬ 
vima poznatog — da kukavica mrcvari ovu junačku de¬ 
snicu, koja je u obrani svoje zemlje i kršćanstva toliko 
glava posmicala — na hiljade, kralju! (Vadi neke papiriće 
iz džepa). U noćima gadnog zatvora moga duh mi se 
krilio po svim onim razbojima, gdje sam s malim četama 
razgonio velike tatarske horde —a po danu sam ispisivao 
pobjede svoje i ubijene glave: u Medjumurju dvije hiljade’ 
— dvadeset svojom rukom smaknuo, trideset uhvatio, 
ostalo u Muru natjerao! — kod Kaniže isto dvije hiljade, 
a po Lici i Dalmaciji ni broja se ne zna. Kod samih Jur- 
jevih stijena natjerao sam u bijeg deset hiljada Turaka; 
43 turska barjaka zaplijenjena poklonio sam kao trofeje 
Vašemu Veličanstvu u bečke muzeje, a sad hoćete tomu 
još i moju glavu i desnicu. 1 krv moju hoće da isiše 
pauk Lobkowitz, pošto je oko mene mrežu spleo, a ta je 
krv trebala da proteče slavno, na bojnom polju.} Jest, 
pisao sam Vašem Veličanstvu, da ću krvlju oprati sve po¬ 
greške, ali ne ovdje, na stratištu, na crnom Lobkowitzevom 
podiju! 

(Otraga je već mrak; samo su bljesci sijevanja češći ali bez 
grmljavine). 

Car: Zar misli Zriny, da i meni ne će srce krvariti, 
budem li morao potpisati smrtnu osudu. I da se ne ću 
boriti? Clementia je bila ornamentum austrijske kuće. 

Miiller ( upadajući ): Ali ne smije biti državi detri- 
mentum! 

Zrinski: j A da je Zrinski mislio više na korist svoje 
dolje države, pa prije pet godina dao svoje ljude pusto¬ 
lovu Vitnedy-u, da ubiju ili zatoče kralja? Sjeća li se krali, 
tko ga jespasao?}A koliko je puta moja familija spaša¬ 
vala ovo carstvo još od pradjeda Leonide Nikole! Ali da, 
s Kalvinima, koji se vječito bune, postupa se blaže, nego 
sa Zrinskima, koji su pokušali, da uz carstvo i svoj narod spasu. 

Car (pošao klecalu): Nek me pusti Zriny sama ! Ja 
se još nisam odlučio. Ja ću se pomoliti Svevišnjemu, da 
čujem glas Božji, koji je i glas naroda! ( Klekne tamo). 

Miiller: Gospodine grofe! Njegovo je Veličanstvo 
moglo u ovako notornoj stvari svoga vazala postupati po 
vladarskom w Fug, Macht und Recht", bez saslušanja i bez 
ikakve odgovornosti, ali ono je kao u svemu tako i ovdje 
pokazalo prirodjenu nadvojvodsko-austrijsku blagost i od¬ 
važilo se na proces. 

Zrinski: Izručilo me na milost i nemilost krvniku 
Lpbkowitzu! 

Miiller: Pravdi pustilo njen tok a svoju savjest pri¬ 
lagodilo općoj savjesti države. . 

Zrinski: Savjest se ne da prenijeti ni na, čija;, led j.a 
kao ni potpis. . Posljednja riječ kraljeva — čovječja je, a 
samo Bog odlučuje o životu i smrti ljudi. 

Miiller;«! namjesnik božji! , \ . 


(Sijevanje jako i dugotrajno, u kojem se vidi dvorište s 
vojnicima i sa svjetinom oko podija). 

Zrinski: Pred Bogom će kralj - na strašnom sudu, 
gdje ne bude uza nj ministra Lobkowitza! - odgovarati za 
svoja djela i za svoje potpise: pred onim, koji je rekao: 
„Ne sudite, da ne budete sudjeni" i koji je ljudstvu ostavio 
utjehu: »Ne bojte se onih, koji vam ubijaju tijelo, jer 
duše vam ne mogu ubiti!" {A duše će Zrinskih i Fran- 
kopana uskrsnut jednom u svom narodu, još i prije sudnjeg 
dana, inkarnirat će se u složnom potomstvu, pa srušiti to 
krvavo prijestolje i dovršiti djelo naše! } 

Car: Nek prestane Zriny! Nek me ostavi ovdje s 
mojim Bogom — koji mi se evo javlja u sijevanju bez 
grmljavine! 

Zrinski: O zagrmit će pravedno nebo, makar i iza 
vjekova! (Pogleda na jak bljesak kroz prozor). Lobkowitz 
je već podigo stratište i u naše lubanje hoće da čvršće 
zabije prijestolje. Ali će doći žive glave i oboriti -ga! Krv 
će naša svrhu vas i svrhu djece vaše! 

Car (pokrio lice): Nek prestane Zriny, zaklinjem ga I 
(Okrene glavu). Ta, još nije štap prelomljen ... ja još ni¬ 
sam ništa potpisao ... još ne! .... ; 

Zrinski (bliže): I nek dobro promisli kralj: ; ili nama 
smrt vremenitu a sebi vječnu, ili pomilovanje i nam^ i 
svojoj dinastiji u budućnosti. { Hoće li kralj da bude zvi¬ 
jezda Danica sretne vlade sa zadovoljnim narodima ili 
mrak s osvetom prevarena puka.} (Odlazeći). Do vidjenja, 

kralju! Ili na slobodi ili na strašnom sudnjem danu, gdje 
ćemo golih duša stajati svi. Nama ste oteli i časti i vlasti, 
ali poštenog imena i slavnog spomena ne ćete i ne mo¬ 
žete. (Pošao lijevo i zagledavši se a daljinu ovamo spri¬ 
jeda). Naša smrt vikat će potomstvu: ne vjerujte nikad 
tlačiteljima roda svoga, jer ćete vjeru svoju platiti smrću 
i sramotom. (Digao ruke u vis), Osvetite naše odrubljene 
glave! (Ode lijevo). 

Dulja pauza, za koje car moli. Onda se slijeva čuje zveket 
vojničkoga mača; malo poslije vika u dvorištu: „Tod den Re- 
bellen! Pereat Zriny! . . Vivat LeopoldusF Uz sijevanje počinje 
tiha grmljavina). 


8. PRIZOR. 

Car i Miiller. Poslije Lobkowitz. 

Car (naglo se digao s klecala i uhvatio za glavu): 
Sudnji dan! Lubanje ... glave ... smrt... krv ... osveta! 
Strašni sud! Nisu li to sad kao u orkestri bile trublje 
sudnjega dana?! 

Miiller: Ne, Veličanstvo, to nestrpljiv narod čeka 
potpis osude. 

Car: Ja treba da potpišem sam sebi smrtnu osudu. 
Ja, ja sam osudjen na smrt, ne oni! (Pane na klecalo). 
Ja treba da se znojim znojem krvavim. Ja nosim svoju 
krunu trnovu i razapet sam na drvo krsta državnog. (Okrene 
glavu Miilleru). Reverende pater, ovo nije sacrilegium ? 


Miiller: Nije, Veličanstvo! Njegove muke i rane 
prelaze na vas kao na svetog Franju! Molite se Njemu! 
I ja ću se moliti! (Prekriži se tiho, ali ostane stojeći)* 
Pater noster... 

Car: O budi volja tvoja! (Naglo trgne glavom). Ali 
ako je uistinu nevin? (Dalje moli). 

Miiller: Tko je pružao ruku nekrstu, da sruši krst, 
izdajnik je, Judas Iskariot, koji treba da bude eksekviran! 

Car: I otpusti nam duge naše kako i mi... Reve¬ 
rende pater, kako i mi... 

(De^no se otvore vrata, na koja se pojavi Lobkowitz). 

Miiller (jače): I nek nas ne uvede u napast popuštanja, 
već da nas oslobodi od rebella! — Amen! 

Lobkowitz (sa spisima ustavi se, Miilleru): Molitva? 

Miiller: Ispitivanje savjesti prije potpisa. Njegovo Veli¬ 
čanstvo moli Boga, da uzmogne svladati svoju od prirode 
mu danu blagost . . . 

Car: Oh, da me mine čaša ova, ali (ustaje) — nije 
me minula, vidim! Vi je nosite, 'kneže, a ja treba da je 
ispijem, ali ne po svojoj volji . .. 

Lobkovvitz (mirno i jednostavno): Veličanstvo, tajno je 
vijeće s velikom većinom glasova prihvatilo i Vašemu Veli¬ 
čanstvu predložilo na potpis odsudu „nepristranog suda«,, 
da se grof Nadasdy, grof Zrinski i markez Frangepan kao 
krivci veleizdaje i uvrede Veličanstva imaju predati krvniku 
i da se svoj trojici u isti dan, na Duhove dana 30. aprila 

ove godine, ođsiječe desna ruka i odrubi glava, imanja 
da im se konfisciraju, a spomen sa svijeta briše! 

Car: Desna ruka! 

Lobkovvitz: Jest, jer su s desnom rukom sva trojica 
pisala one infamije na svog vladara: Nadasdy Orationes, 
Zrinski poljske instrukcije, a Frangepan pismo kapetanu 
Csolnicsu. * 

Car: Budući da su s tim samo moju personu povri¬ 
jedili — dok su im desnice za državu ipak bile zaslužne, — 
odredjujem već sad, da im se ne odsijeku . . . 

Miiller: Kolika milost! 

Lobkowitz (upada): \ radost nevrijednicima pred samu 
smrt, jer to će im se pomilovanje javiti u posljednji čas 
kao blaga popudbina na drugi svijet. 

Car: A što je predlagala manjina »nepristranog suda" ? 

Lobkovvitz: Doživotnu tamnicu, naročito za Zrinskoga, 
i to stoga, što su mu pradjedovi imali zasluga za carstvo, 
što je imao carsko pismo, što je sina svoga poslao Nje¬ 
govu Veličansivu i napokon, što sam ga ja — risum 
teneatis! — s vlastitom kočijom dočekao u Beču! 

Car (zamišljen): Doista to bi bili neki razlozi . . . 

Lobkovvitz (upada): Ali ih je većina pobila argumen¬ 
tima njegove nevjere i rebelije, te dokazanih prevara, a 
naročito s tim, da bi on i u tamnici ostao glava i vodja 
te sramotne i opasne akcije, {pa bi se kod eventualnih 
novih tumulta tražilo njegovo oslobodjenje i tako bi zatvor 
bio samo odgoda pomilovanja, a cezar ne bi bio nikad 


Siguran.} Veliki Julije Cezar samo je za to izgubio glavu, 
što je štedio glave urotnika! 

! {Car: Tri glave na jedan mah - pod noge prijestolja, 

kako je vikao Zriny - ah, i četvrta! Tattenbach ... zar 
i njega? 

1 Lobkowitz : Tattenbachova će se istraga odgoditi do 

jeseni, dok sve ispitamo, ali zbog nepristranosti mora se 
i s tom glavom jednako postupati - iako je njemačka! 
Državna nužda.} 

Car: Ah te glave i toliku krv - to sve da potpiše 
ova moja slaba i blijeda, nesudjena svećenička desnica, 
koja je bila odredjena, da u svetoj misi euharistiju podiže 
i da tijelo Gospodnje dijeli na život vječni a sad da 
signira — smrt! Tri smrti. (Naglo). A potomstvo? Zriny 
je spominjao potomstvo! Što ćemo učiniti s tom familijom? 

Lobkowitz: Ana Katarina je u zatvoru obolila i blizu 
je ludilu, kćeri će nestati po klosterima, a sin jedinac postat 
će naš oficir, dakako ne kao Zrinski, već pod drugim 
kakvim našim imenom iz milosti . .. 

Miiller; Aus Gnade! Ivan Antun Gnade! 

Lobkowitz: Dok budu Kroboti oficiri, ali naši, Gra- 
nitzer-oficiri, ne će više izmedju sebe radjati ni Zrinske 
ni Frangepane već naše Janjičare — s mačem našim o 
boku ili (pokazuje) o vratu ! 

Car : Oh, te krvave eksekucije i uzbune svijeta! Morao 
bih toga dana iščeznuti iz vlastitog carstva, da ne čujem, 
da ne vidim. 

Lobkowitz : I na to je tajno vijeće mislilo. Ono u 
najponiznijoj relaciji svjetlije Vaše Veličanstvo, da se rečenog 
dana zadrži u dvorcu Laxemburgu, gardom svojom čuvano. 
Eksekucija će se kazne obaviti za Nadasdy-a u Beču, a 
za onu dvojicu ovdje. Vaše i Njezino Veličanstvo pribivat 
će u isto vrijeme tihoj misi. 

Car: I moliti se za njihove duše. Zriny je spominjao 
grobove ... i oni da će uskrsnuti .. . bez glave. 

Lobkowitz: Sve je propisano: lijes i glave unutri, 
medju noge, i pogreb i grob i napis na ploči: »Slijepac 
je vodio slijepca, a oba u istu padoše raku". 

Car: Da im se duše smire, odredjujem deset hiljada 
talira za vjekovite mise, a oni da se prije ispovjede i pri¬ 
preme za smrtnu osudu ... Ne, ne smrtnu, ja još moram 
nekoliko dana promisliti . .. 

Lobkowitz: Kola su za Laxemburg odredjena već 
večeras i Njezino Veličanstvo tamo čeka. Što mora biti, 
nek bude odmah: danas, sad ! . . 

Car : Meni moj premier indirecte nalaže da potpišem! 

Lobkowitz: Blagopokojnom djedu Vašega Veličanstva 
nalagala je bitka na Bijeloj gori, da potpiše osudu češkim 
buntovnicima, a ako Vaše Veličanstvo drži, da su Ungari, 
Kroboti i Vindi vredniji od svoje sclavske braće — 

Car: Ali kako ćemo se opravdati pred drugim dvoro¬ 
vima, kojih neki ambasadori očekuju još pomilovanje ? . . 

Lobkowitz: Gremonville ništa ne očekuje, a tako ni 
drugi, koji su nam aplaudirali, kad smo ptičice uhvatili. 
Proces je bio regularan, a osim toga ćemo izdati knjigu 


»Ausfuhrličhe und wahre Beschreibung« o cijeloj stvari i 
dati je prevesti na sve jezike i rasposlati dvorovima. Samo 
jedan perdon bio bi slabost s naše strane i izvor novih 
rebelija. 

Muller: Kazna takne mali broj ljudi, a tisuće dovede 
na pravi put. 

Lobkowltz : Pravedna kazna istom je onaj pravi bal- 
zam, kojim se veliki corpus politicum može sačuvati od 
korupcije. Fiat iustitia! 

Muller: Justitia regnorum fundamentuml 

Lobkowitz (pružio papire): Veličanstvo! 

Car (odbija rukom): Ne, ne, bar još jedan dan... 
jedan sat . . . čas! Historija mora zapisati, da sam imao 
tešku duševnu borbu izmedju prijestolja i stratišta, cara i 
čovjeka. Čekajte, dok me minu te strašne halucinacije 
odrubljenih glava, što se koturaju po podiju i crnom 
suknu .. . ( klone na klecalo). 

Lobkowltz: Šta su ljudski životi prema životu države? 

Car: O Bože, ja trpim veće muke nego li će oni 
polazeći u smrt. . . 

Muller (nad carem) : Osjetljiva je i delikatna savjest 
Vašeg Veličanstva sad na raskršću: s jedne joj je strane 
toplo Milosrdje, urodjena habsburška Misericordia, a 
s druge strane ledena i vječna Veritas, koja u ime Pravde 
traži spas općeg dobra. Ovamo treba da se krene — 

Lobkowitz: I narod u dvorištu čeka proklamaciju! 
(Ide prozoru i maše rukom, kad zabljesne, dajući znak !) 

4 


U Bečkom Noyohi Mjestu. 

Car (ustao): Zar zbilja mora da bude? Zar nema 
izlaza ? 

Miiller: Bog to hoće! Deus le volt! 

Lobkovvitz: Bog i narod! (Daje papire caru). 

Car (primajući): Tri papirusa! Tri života! Tri glave, 
koje se pod teškom sjekirom otkidaju od tijela. (Gleda 
uporno sprijeda s papirima u obadvije ruke). Nadasdy 
visok, mračan i tužan . . . Frangepan mlad, s plavom 
kosom i rukama kao tezuljom (važe rukama) gore dolje . . . 
obazire se, još se nada poeta . . . 

Miiller: Nek se smiri Vaše Veličanstvo. To su halu- 
cinationes vaše nježne savjesti! 

(Otraga najednom veliko i dugotrajno svijetlo sijevanje). 

Car (se naglo okrenuo otraga, digao ruku prema 
glavi, u groznoj viziji). Gledajte, sad se popinje na daske 
on, Zriny . . . s raspelom u ruci ... i s pogledom tako 
bolnim i fatalnim . . . ovamo na mene. O, on mi nije 
oprostio. 

Miiller: Krivokletnik i nevjernik nema šta da vam 
prašta, Veličanstvo! Kad vam se slika ukazala, znak je, 
da se mora i izvršiti! Potpišite! 

Car: Ispovijedite me, pater! Oslobodite me toga 
grijeha, što moram oduzeti život čovjeku . . . skinuti mu 
glavu .. . (pokriva, lice rukama). 

Miiller: Pomazaniku je božjem već unaprijed opro¬ 
šteno ! 

Car (još uvijek u ekstazi): Pokopajte ih sve! .. Brzo, 
brzo!“ Da se nikad više ne dignu! A druge rastjerajte, 


sve, sve! Kočija za Laksenburg! Zašto sijeva a ne grmi? 
Kad će grmjeti. Ne smijemo dočekati grmljavine. (Uzme 
Miillera pod ruku). Idimo, pater! . . Samo brže odovud. 

Lobkovvitz (presiječe put) : Ali potpis prije, Veličanstvo ! 

(Otraga je sasvim nerazumljiva buka, koja je sve veća i 
miješa se s grmljavinom, koja takodjer raste dok, ne provali u 
urnebes. Čuju se i trompete i bubnjanje, a sijevanje još uvijek 
u kratkim bljescima traje). 

Car: Ne, ne, ja ne potpisujem ništa, ja nisam pot¬ 
pisao ništa! (Baci papire od sebe). Čujete li? Sudnji dan. 
Buka, vika! I — grmljavina! Eto ih dolaze amo! (Pošao 
naprijed i digao ruke u zrak). Potomci Zrinskih i Fran- " 
kopana! More glava. Kroboti . . . Valachi . . . Vindi . . . 
Sclavi! Idu njihovim grobovima, traže njihove glave, a 
glave su pod prijestoljem! (Okrene se desno stolcu). 
Trublje! Vika! Jerihon! Jerihoon! Ruše se zidine monar¬ 
hije, pada prijestolje. Bacite glave! Ne dajte prijestolja! 
(Pojurio do stolice , prevrnuo je i sam se stropoštao). Ne 
dajte ... ne daj-te-e! (Kao onesviješlen hropće). 

Lobkovvitz (je najprije zaprepašteno gledao, a onda 
prišao). Veličanstvo! Serenissime rex! (Podiže stolicu). 

Miiller (isto tako): Veličanstvo! . . Leopolde! .. 

Car (podižući se malo s tla): Je li to glas Višnjeg 
strašnog suca? 

Miiller: Leopolde, ego te absolvo! (Pravi rukom 
znak križa). 

Car: Bože, ti mi praštaš taj moj grijeh!. . . (Osvješćuje 
se). Ah, sve je prošlo! Vi ste, pater, još ovdje. Vi ste 
vidjeli moju borbu sa sjenama budućnosti! 

Miiller (uzimajući cara za ruke) : Podignite se, Ve¬ 
ličanstvo! Dosta se ponizili. Zauzmite vaš prijesto, koji 
vam nitko oduzeti ne će — 

Lobkowitz (upada): — ako uklonite one, koji su ga 
pokušali, da sruše. 

(U dvorištu glasovi nerazumljivi, a onda jasniji; ,,Tod den 
Rebellen! Vivat Leopoldus imperator!") 

Car (sjedajući na prijesto): Che haluzinazioni! Che 
orchestra! Viku i buku — sve sam čuo. Opet i sad! 

Lobkovvitz (noseći pribor i spise): To narod traži smrt 
rebella ! Čujete li, Veličanstvo: Tod den Rebellen! Vivat 
Leopoldus imperator! 

Miiller: Glas naroda, glas sina božjega! 

Car: Kad Bog i narod hoće, (uzima od Lobkovvitza 
pero i prvi spis) — neka bude! Prvi Nadasdy! (kao 
sjećajući se) Ah, Nadasdy! (potpisuje, predaje Lobkowitzu 
i uzima dalje) Frangepanus. . . ruka mi drhće, ali — 
moram! (potpisuje i dalje kao prije) . .. Ah, Zriny ! . . Ne, 
ne mogu, kad ga tako pred sobom vidim . . . onaj bolni 
pogled (obrise rukavom oči). 

Miiller: Veličanstvo, fiat justitia! 

Lobkovvitz: Pereat mundus!.. (svaki potpis carev 
posipava). 

Car Da, justitia!.. (potpisuje naglo) Leopoldus! 
Gotovo je . . . Ali nek dodje u historiju, da su se suze 
moje miješale s tintom kod potpisivanja ove krvne osude! 

Miiller: Pisat ćemo, da su se u tom potpisu kao u 
jednom cjelovu našli mir i pravda. Pax et Justitia! 


Lobkovvitz (odnio pribor natrag na stol) Zrinski nam 
je doviknuo: »Kako vi meni perom, onako ja vama mačem«, 
a mi mu sad odgovaramo: »Kako mi perom, onako krvnik 
mačem!« 

9. PRIZOR. 

Prijašnji i Maršal. 

Maršal: (došao zdesna sprijeda i naklonio se): Veli¬ 
čanstvo! Kočija je za Laxenburg spremna. 

Car (skočio naglo): Idimo s ovog strašnog mjesta! 
(Odjuri desno). 

Miiller (za carem): Pax tecum! (Ode za carem). 

Maršal (takodjer ode desno za njima). 

Lobkovvitz (spremio spise i ide otraga desno): Aut 
vincere aut mori! . . . Tragoedia e finita ! . . 


ZAVJESA. 



Smaknuće Petra Zrinskoga 

(Po savremenom nacrtu C. Otthoffera). 


Smaknuće Frana Frankopana. 

(Po savremenom nacrtu C. Otthoffera). 

























